el el el el el el el el el el el el el el el el el el el el el el el el el el el el el el el el el el el el el el el zh el el el el el el en en en en en el el el el el el el el el el el el el el el el el
Ο Πανναυπλιακός 2017 είναι αθλητικό σωματείο που εδρεύει στο Ναύπλιο. Τα χρώματα του συλλόγου είναι το κόκκινο και το λευκό, ενώ ως έμβλημα του έχει το κανόνι. Έδρα της ομάδας αποτελεί το Δημοτικό Στάδιο Ναυπλίου, χωρητικότητας 2.000 θέσεων.
1924, πριν 98 έτη (1924), ως Πανναυπλιακός Γ.Σ.
1955, πριν 67 έτη (1955), ως Πανναυπλιακός - Ηρακλής Γ.Σ.
2020, πριν 2 έτη (2020), ως Πανναυπλιακός 2017
wikidata (π • σ • ε )
Άποψη του Δημοτικού Σταδίου Ναυπλίου, έδρα του Πανναυπλιακού, από το Παλαμήδι.
Ιδρύθηκε το 1924 ως «Πανναυπλιακός Γ.Σ.» και το 1955 συγχωνεύτηκε με τον Γ.Σ. Ηρακλή Πρόνοιας (1929) μετονομαζόμενος σε «Πανναυπλιακός - Ηρακλής Γ.Σ.». Πριν τη συγχώνευση του 1955 οι δύο σύλλογοι είχαν συγχωνευθεί και το 1932. Το 1969 κερδίζει την ιστορική άνοδο στην Β΄ Εθνική κατηγορία, στην οποία θα αγωνιστεί συνεχώς για 5 χρονιές και συγκεκριμένα από τη σεζόν 1969-70 έως και τη σεζόν 1973-74.[1] Τις χρονιές 1977-78, 1980-81 και 1981-82 αγωνίστηκε στο πρωτάθλημα της Εθνικής ερασιτεχνικής κατηγορίας, που αποτελούσε την τρίτη τη τάξει εθνική κατηγορία. Τη σεζόν 1982-83 αναδείχθηκε πρωταθλητής του 4ου ομίλου του νεοσύστατου τότε Εθνικού Ερασιτεχνικού πρωταθλήματος, το οποίο αποτελούσε την τέταρτη τη τάξει εθνική κατηγορία,[2] την μετέπειτα Δ΄ Εθνική και κέρδισε την άνοδο στην Γ΄ Εθνική κατηγορία, στην οποία αγωνίστηκε συνεχώς μέχρι και τη σεζόν 1987-88.[3] Τη σεζόν 1990-91 αναδείχθηκε πρωταθλητής του 8ου ομίλου της Δ΄ Εθνικής[4] και κέρδισε την επάνοδο στην Γ΄ Εθνική κατηγορία, όπου και αγωνίστηκε από τη σεζόν 1991-92 έως και τη σεζόν 1995-96.[5] Την επόμενη χρονιά γνώρισε τον υποβιβασμό από την Δ΄ Εθνική στο τοπικό πρωτάθλημα για πρώτη φορά μετά το 1980 και ύστερα από 17 χρόνια συνεχής παρουσίας στα εθνικά πρωταθλήματα.
Τα επόμενα χρόνια αγωνίστηκε κυριότερα στο τοπικό πρωτάθλημα με εξαίρεση τις χρονιές 1998-99 και 2002-03 που αγωνίστηκε στην Δ΄ Εθνική. Τη σεζόν 2007-08 κατέκτησε το πρωτάθλημα Ε.Π.Σ. Αργολίδας και την άνοδο στην Δ΄ Εθνική. Το καλοκαίρι του 2011 η ΕΠΟ ενέκρινε την συγχώνευση του Πανναυπλιακού με την Ένωση Μιδέας, που έγινε πάνω στο καταστατικό της Ένωσης Μιδέας. Σκοπός της συγχώνευσης ήταν η επιστροφή του Πανναυπλιακού στις εθνικές κατηγορίες, καθώς είχε μόλις υποβιβαστεί από τη Δ΄ Εθνική. Η ομάδα που προέκυψε από την συγχώνευση ονομάστηκε «Πανναυπλιακός 2011 - Ένωση Μιδέας». Χρώματα της ομάδας ορίστηκαν το κόκκινο, το άσπρο και το πράσινο, επίσημο σήμα το κανόνι, και έδρα το Στάδιο Ναυπλίου.[6] Συνέχισε στην Δ΄ Εθνική και τη σεζόν 2012-13 κέρδισε τη συμμετοχή του στο νεοσύστατο πρωτάθλημα της Γ΄ Εθνικής Ερασιτεχνικής κατηγορίας, που αποτελούσε την τρίτη τη τάξει εθνική κατηγορία.
Το λογότυπο του Πανναυπλιακού - Ηρακλή Γ.Σ.
Τη σεζόν 2013-14 αγωνίστηκε στην Γ΄ Εθνική ερασιτεχνική, γνωρίζοντας ωστόσο τον υποβιβασμό στο τοπικό πρωτάθλημα, ενώ τη σεζόν 2016-17 θα υποβιβαστεί και από την Α1 στην Α2 Ε.Π.Σ. Αργολίδας. Το καλοκαίρι του 2017 ο σύλλογος μετονομάστηκε σε «Α.Σ. Πανναυπλιακός - Ηρακλής Πρόνοιας 1924».[7] Το καλοκαίρι του 2020 συγχωνεύτηκε με τον Π.Σ. Ναύπλιο 2017 που αγωνιζόταν στην Γ΄ Εθνική, με σκοπό τη δημιουργία μιας ομάδας και την επιστροφή του ιστορικού Πανναυπλιακού στα εθνικά πρωταθλήματα. Αποτέλεσμα της συγχώνευσης αυτής ήταν ότι ο Π.Σ. Ναύπλιο 2017 μετονομάστηκε σε «Πανναυπλιακός 2017», με χρώματα το κόκκινο και το λευκό και σήμα το κανόνι.[8][9]
↑ Greece - List of Second Level Final Tables, Rec.Sport.Soccer Statistics Foundation
↑ Greece - List of Fourth Level Final Tables | 1982/83, Rec.Sport.Soccer Statistics Foundation
↑ Greece - List of Third Level Final Tables, Rec.Sport.Soccer Statistics Foundation
↑ Greece - List of Fourth Level Final Tables | 1990/91, Rec.Sport.Soccer Statistics Foundation
↑ Greece - List of Third Level Final Tables, Rec.Sport.Soccer Statistics Foundation
↑ onsports.gr Επίσημα Πανναυπλιακός - Ένωση Μιδέας
↑ «Ο Πανναυπλιακός θυμήθηκε και επιστρέφει στις ρίζες του...». Argonafplia Sport. 13 Ιουλίου 2017. Ανακτήθηκε στις 1 Σεπτεμβρίου 2017.
↑ «Με την έγκριση της ΕΠΟ, το "Ναύπλιο 2017" ονομάζεται πλέον "Πανναυπλιακός 2017"». ΑΡΓΟΛΙΚΑ. 2 Νοεμβρίου 2020. Ανακτήθηκε στις 6 Ιουλίου 2021.
↑ Χάρης Αντωνιάδης: Το Ναύπλιο είναι μια πόλη και έχει μια ομάδα, https://www.youtube.com/watch?v=rHKqUIB1INE, ανακτήθηκε στις 2021-07-06